**Esztergom Város Önkormányzata Képviselő-testületének 21/2014 (XII.3..)**

**a város tulajdonában és kezelésében lévő közutak, valamint járdák burkolatbontási tilalmáról**

*(Egységes szerkezetben a 21/2019. (XI.26.) 42/2021. (XI.18.)* *önkormányzati rendelettel)*

Esztergom Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a közúti közlekedésről szóló 1988. évi I. törvény 36. § (1) bekezdésben meghatározott feladatkörében eljárva a következőket rendeli el:

**1. §[[1]](#footnote-1)**

(1) *A közút fejlesztését, felújítását, burkolatának teljes szélességű helyreállítását követő 5 éven belül, azon burkolatbontással járó munka – a közút nem közlekedési célú rendkívüli igénybevételének (a továbbiakban: rendkívüli igénybevétel) kivételével – nem végezhető.*

(2) *Az (1) bekezdésben meghatározott kivételt képező esetben a burkolatbontást a Polgármester (a továbbiakban: Közútkezelő) engedélyezi.*

(3) *A Közútkezelő csak kivételesen indokolt esetben, közérdekből járulhat hozzá a burkolatbontással járó munkák 5 év letelte előtti megkezdéséhez.*

(4) *A közút nem közlekedési célú – a közúti közlekedésről szóló törvényben meghatározott – rendkívüli igénybevétele esetén az igénybe vevő a munkálatok megkezdését, annak várható befejezési időpontját, a rendkívüli igénybevétel okának meghatározásával a munkakezdés időpontját megelőzően, de legkésőbb a munka megkezdéséig – az elektronikus ügyintézés és bizalmi szolgáltatások általános szabályairól szóló törvényben meghatározott elektronikus úton – köteles bejelenteni a Közútkezelőnek. A bejelentést igazoló dokumentumot a munkavégzés ideje alatt a helyszínen kell tartani.*

(5) *Rendkívüli igénybevétel, különösen havária, valamint váratlan közmű üzemzavar esetén a rendkívüli igénybevételt 24 órán belül be kell jelenteni az Esztergomi Közös Önkormányzati Hivatal Városüzemeltetési Osztályának, a hibaelhárítást követően pedig a közút ilyen igénybe vevője köteles haladéktalanul, de legkésőbb 48 órán belül elvégezni az ideiglenes burkolat helyreállítást. Az ideiglenes burkolat helyreállítást követően 30 napon belül be kell nyújtani a végleges helyreállítás engedélyezésére a közútkezelői nyilatkozat iránti kérelmet, valamint annak mellékleteként a szükséges dokumentációt (a végleges helyreállításra vonatkozó terv és műszaki leírás, tervezői és az érintett közműszolgáltatók nyilatkozatai). Tulajdonosi hozzájárulás nélkül végleges burkolat helyreállítás nem végezhető.*

**2. §**

Burkolatbontási munka és a hibaelhárítási munkákat követő burkolat helyreállítás, csak engedély alapján és az alábbi feltételekkel végezhető:

*a)* Járda esetében az engedélyben meghatározott, 94/2019. (IX.17.) Vfb határozattal jóváhagyott Esztergom város utcabútor és burkolat karakter füzetnek (a továbbiakban: Karakterfüzet) megfelelő térkő burkolat típussal kell a helyreállítást elvégezni az előírt terület nagyságban, ami nem lehet kevesebb mint a járda teljes szélességében min. 10 m2.”

*b)* Út esetében

*ba)* a tengelyre merőleges bontás esetén az eredeti pályaszerkezetet, valamint a burkolatot a Karakterfüzetnek megfelelően, a munkaárok szélességét meghaladó120-120 cm szélességben kell helyreállítani,

*bb)* a tengellyel párhuzamos bontás esetén a bontási szakaszon az eredeti pályaszerkezetet, valamint a burkolatot a Karakterfüzetnek megfelelően, az út keresztmetszet teljes szélességében ’faltól-falig’ kell helyreállítani.\*

**3. §**

(1) A helyreállításoknál a régi és az új burkolat csatlakozásánál, szakszerű szigetelést kell végezni, a szintbeli egyezőségre ügyelve.

(2) Foltszerű bontásnál az eredeti pályaszerkezetet, valamint a burkolatot a Karakterfüzetnek megfelelően, a munkaárok szélességét meghaladó 120-120 cm szélességben kell helyreállítani.\*

(3) Téli időjárás esetén – amennyiben nincs lehetőség aszfaltozásra – az ideiglenes helyreállítást betonnal, burkolatszintig kell elvégezni.

**4. §**

(1)[[2]](#footnote-2)

(2) Aki

*a)* az 1. §-ban meghatározott burkolatbontási tilalmat megszegi, erre utasítást ad vagy felhív,

*b)* a 2-3. §-ban előírt helyreállítási szabályokat nem tartja vagy tartatja be

a közösségi együttélés alapvető szabályait sérti meg.

(3) A (2) bekezdésben meghatározott magatartás

*a)* természetes személy elkövetőjével szemben százezer forintig terjedő,

*b)* jogi személy vagy jogi személyiséggel nem rendelkező szervezet elkövetőjével szemben kétszázezer forintig terjedő

közigazgatási bírság kiszabásának van helye.

**5. §**

(1) Ez a rendelet a kihirdetést követő 30. napon lép hatályba.

(2) Hatályát veszti:

*1.* Esztergom Város Önkormányzat Képviselő-testülete 29/2003. (VI.16.) ör. rendelete a város tulajdonában és kezelésében lévő közutak, valamint járdák burkolatbontási tilalmáról

*2.* Esztergom Város Önkormányzat Képviselő-testülete 42/2005.(X.25.) önkormányzati rendelete a város tulajdonában és kezelésében lévő közutak, valamint járdák burkolatbontási tilalmáról szóló 29/2003. (VI.16.) ör. rendelet módosításáról

*3.* Esztergom Város Önkormányzat Képviselő-testülete 73/2007.(X.31.) önkormányzati rendelete a város tulajdonában és kezelésében lévő közutak, valamint járdák burkolatbontási tilalmáról szóló 29/2003. (VI.16.) ör. rendelet módosításáról

*4.* Esztergom Város Önkormányzat Képviselő-testülete 55/2008.(VIII.12.) önkormányzati rendelete a város tulajdonában és kezelésében lévő közutak, valamint járdák burkolatbontási tilalmáról szóló 29/2003. (VI.16.) ör. rendelet módosításáról

*5.* Esztergom Város Önkormányzat Képviselő-testülete 72/2008.(XII.4.) önkormányzati rendelete a város tulajdonában és kezelésében lévő közutak, valamint járdák burkolatbontási tilalmáról szóló 29/2003. (VI.16.) ör. rendelet módosításáról

*6.* Esztergom Város Önkormányzat Képviselő-testülete 20/2009.(IV.30.) önkormányzati rendelete a város tulajdonában és kezelésében lévő közutak, valamint járdák burkolatbontási tilalmáról szóló 29/2003. (VI.16.) ör. rendelet módosításáról

*7.* Esztergom Város Önkormányzat Képviselő-testülete 48/2009.(XI.27.) önkormányzati rendelete a város tulajdonában és kezelésében lévő közutak, valamint járdák burkolatbontási tilalmáról szóló 29/2003. (VI.16.) ör. rendelet módosításáról

*8.* Esztergom Város Önkormányzat Képviselő-testülete 13/2014.(VI.24.) önkormányzati rendelete a város tulajdonában és kezelésében lévő közutak, valamint járdák burkolatbontási tilalmáról szóló 29/2003. (VI.16.) ör. rendelet módosításáról.

*1. melléklet a 21/2014. (XII. 3.) önkormányzati rendelethez3*

|  |  |  |
| --- | --- | --- |
|  | **Esztergomban felújított utcák 2017-2021. évben** |  |
|  | **Elvégzett tevékenység** | **Évszám** |
| **1** | Bánomi út burkolat felújítása (Aranyhalas tanyáig) | 2017 |
| **2** | Csenkei út szilárd burkolattal kiépítése 11.sz. főút-Meggyfás-Völgy utcáig | 2017 |
| **3** | Kálvin János köz | 2017 |
| **4** | Kopácsy út szélesítése, Rényi Rezsőtől a Bajóti utcáig | 2017 |
| **5** | Mély út felújított szakasza | 2017 |
| **6** | Vaskapui út | 2017 |
| **7** | Budai N.A.út út, járda, parkoló belső utak | 2018 |
| **8** | Garam utca és a mellette lévő járdák | 2018 |
| **9** | Gyurgyalag utca | 2018 |
| **10** | Helischer J. út | 2018 |
| **11** | Ipolyi Arnold utca burkolat | 2018 |
| **12** | Kápolna utca | 2018 |
| **13** | Kistói utca | 2018 |
| **14** | Knézich Károly utca | 2018 |
| **15** | Malonyai utca burkolat és járda | 2018 |
| **16** | Vasvári Pál út | 2018 |
| **17** | Béke tér II. ütem - út, parkoló, és járda Béke tér 37/A-46., 48/A-60. sz. között | 2019 |
| **18** | Meszéna út | 2019 |
| **19** | Schweidel J. utca | 2020 |
| **20** | Becket Tamás utca és Lépcső utca, és a kápolnánál szilárd burkolat kiépítése | 2021 |
| **21** | Bottyán utca | 2020 |
| **22** | Rozetti Lázár diák utca | 2021 |
| **23** | Gesztenyés utca | 2021 |
| **24** | Deák Ferenc utca | 2021-2022 |
| **25** | Temesvári utca | 2021-2022 |

[[3]](#footnote-3)

1. Az 1. § az Esztergom Város Önkormányzat képviselő-testületének 42/2021. (XI.18.) önkormányzati rendelete 1. §-ával megállapított szöveg. [↑](#footnote-ref-1)
2. A 4. § (1) bekezdését az Esztergom Város Önkormányzat képviselő-testületének 42/2021. (XI.18.) önkormányzati rendelete 3. §-a hatályon kívül helyezte. [↑](#footnote-ref-2)
3. Az 1. melléklet az Esztergom Város Önkormányzat képviselő-testületének 42/2021. (XI.18.) önkormányzati rendelete 2. §-ával megállapított szöveg. [↑](#footnote-ref-3)